OzLabs/hebrew-wiki-articles huggingface dataset:
קומיקסבא

קומיקסבא היא סדרת ספרי קומיקס לילדים שנכתבה על ידי הסופר החרדי מאיר למברסקי בשם העט מ. ספרא, ומורכבת בעיקר ממשלים עממיים בעלי נמשל עם מוסר השכל, שרבים מהם מבוססים על משליהם של רבי ישראל מאיר הכהן ורבי יוסף חיים מבגדאד.

הסדרה החלה לצאת בשנת ה'תשס"ח, ונכון לניסן ה'תשפ"ג היא כוללת כ-90 כרכים. הספרים נפוצים בעיקר בציבור החרדי והחרדי לאומי, ויוצאים לאור בהוצאת יפה נוף.

== סיפור המסגרת ==
סיפור המסגרת של הסדרה מתמקד בילד חרדי בשם יענקי שמבקר את סבו, אפרים, ושומע ממנו סיפורים. בסוף כל סיפור, הקומיקס חוזר לחדרו של הסב, שמסביר לנכדו את הנמשל ומוסר ההשכל שאפשר ללמוד מהסיפור. המשלים תופסים כמעט את כל עמודי הספר, בעוד הנמשל מוסבר בעמוד אחד או שניים. בדרך כלל בתיאור הנמשל, הסב והנכד מצוירים כשהם לבושים בתלבושות בהם היו לבושים הגיבורים העיקריים במשל.

== המשלים ==
הסיפורים מבוססים על משלים שחוברו על ידי גדולי ישראל בדורות האחרונים, ובעיקר על משליהם של רבי ישראל מאיר הכהן מחבר הספר 'חפץ חיים', ורבי יוסף חיים מבגדאד מחבר הספר 'בן איש חי'. בחלק מהספרים מרוכזים משלים מאותו מחבר, ובאחרים מאוגדים סיפורים על נושא אחד ממגוון מחברים.

המשלים והאיורים הם בעיקר בסגנון העיירה הישנה באירופה. הם כוללים דמויות כגון יהודי כפרי, עגלון, פריץ, מלך, ומתרחשים לרוב במקומות כגון פונדק, יריד, בית כנסת, או חנות.

== יצירת הסדרה ==
על הרעיון ליצירת הסדרה סיפר המחבר, מאיר למברסקי, שהוא ניתן לו על ידי הרב דוד חי אבוחצירא, בעקבות פנייתו אליו בבקשת עצה באיזה תחום כתיבה כדאי להתמקד. הרב אבוחצירא ייעץ לו לכתוב ספר שיחות של החפץ חיים מעובדות לילדים, ובאופן בלתי תלוי, זמן מועט לאחר מכן ביקש ממנו המוציא לאור של הוצאת יפה נוף לכתוב ספר קומיקס על משלי החפץ חיים. בהתחלה הוא לא האמין שהסדרה תצליח, אבל הסדרה הצליחה מעל ומעבר, והיא נפוצה מאוד בקרב הציבור החרדי והדתי.

==ספרי הסדרה==
נכון לניסן ה'תשפ"ג, בסדרה כ-90 כרכים המחולקים לפי תתי סדרות:
* פרקי אבות (שישה חלקים).
* משלי הבן איש חי (אחד עשר חלקים).
* גדולי המוסר (שמונה חלקים) - ממשליהם של גדולי תנועת המוסר.
* מאורי החסידות (עשרה חלקים) - ממשליהם של גדולי ישראל החסידיים.
* מרביצי התורה (עשרה חלקים) - ממשליהם של גדולי ישראל הליטאיים.
בנוסף ישנם עוד כשלושים ספרים שאינם חלק מסדרה, בהם:

ישנם עוד 13 ספרים נוספים לפי מועדי השנה:

== קישורים חיצוניים ==
* 
* 

קטגוריה:משלים
קטגוריה:ספרי ילדים ונוער חרדיים
קטגוריה:ספרי קומיקס
איזי ינוקא

איזי (יצחק) ינוקא (9 בספטמבר 1965 - 8 באפריל 2023<ref></ref>) היה איש משרד החוץ, כיהן במספר רב של תפקידים שהאחרון בהם שגריר ישראל בקמרון.

==ביוגרפיה==
בשנים 1991–1994 למד לתואר ראשון. ב-1993 עד 1995 היה צוער במשרד החוץ.<ref name=":0"></ref> ב-1995 היה לקונסול בריו דה ז'ניירו. בשנים 1999 עד 2001 שימש כסגן ראש הנציגות הישראלית ביאונדה בירת קמרון. בשנים 2004 עד 2007 שימש יועץ בשגרירות הישראלית בדבלין.

בשנים 2008 עד 2010 למד לתואר שני בממשל ודיפלומטיה ציבורית במרכז הבינתחומי הרצליה.<ref name=":0" />

ב-2010 היה ראש הדסק המערב אפריקאי במחלקת אפריקה. ב-2009 הוחלט למנותו לשגריר ישראל באנגולה ובכך קודם מאיש מינהלה ישירות לתפקיד בכיר בשירות דיפלומטי, אך אנגולה סירבה לקבלו כשגריר ישראל במדינה, בשל נטייתו המינית.<ref></ref><ref name=":1"></ref> מ-2010 ועד 2013 היה ליועץ במשלחת הישראלית לאו"ם בניו יורק. בשנים 2013 עד 2016 היה לשגריר ישראל בחוף השנהב, טוגו, בנין ובורקינה פאסו.<ref name=":2"></ref> מ-2016 ועד 2018 היה לראש הדסק הברזילאי במחלקת מרכז ודרום אמריקה והקריביים.

באוגוסט 2019 מונה כשגריר ישראל בקמרון ושגריר לא תושב לגינאה המשוונית, לרפובליקה של קונגו, לגבון ולרפובליקה המרכז אפריקאית.<ref></ref> בתפקידו זה נפגש עם שר האוצר של קמרון והדגיש את תמיכתה של ישראל בפרויקטי מים במדינה.<ref></ref> בתקופתו כשגריר התחוללה מגפת הקורונה, והוא פעל לסייע לקמרון בהתמודדות עם המגפה.<ref></ref>

ב-1995 נישא למייקי גולדשטיין, רב קונסרבטיבי ופעיל בקהילת הלהט"ב.<ref name=":2" /><ref name=":1" /> אחותו היא העיתונאית ענת טלשיר.

== הערות שוליים ==

קטגוריה:אישים הקבורים בבית הקברות מורשה
קטגוריה:להט"בים ישראלים
קטגוריה:שגרירי ישראל בחוף השנהב
קטגוריה:שגרירי ישראל בבנין
קטגוריה:ישראלים שנפטרו ב-2023
גאררד קונלי

גאררד קונלי (באנגלית: Garrard Conley; נולד ב-1984 או 1985)<ref name=":2"></ref>, הוא סופר ופעיל להט"בי אמריקאי הידוע באוטוביוגרפיה שלו "ילד מחוק", המספר על ילדותו כחלק ממשפחה פונדמנטליסטית בארקנסו שהכריחה אותו לעבור טיפולי המרה.

בשנת 2018, הספר עובד לסרט בעל אותו שם.

== חייו המוקדמים ==

קונלי גדל תחילה בצ'ירוקי וילג' ומאוחר יותר עבר להתגורר במאונטיין הום בארקנסו. אביו הוא מטיף של הכנסייה הבפטיסטית הדרומית ומוכר מכוניות לשעבר. גאררד "בילה שנים במאבק עצמי על מנת ליישב את המיניות שלו עם אמונתו". למשפחתו היה בית באגם ת'נדרבירד שבו היה קונלי מבלה על סירת הפונטון שלהם.<ref name=":0"></ref>

הוא למד במכללת ליון במשך סמסטר אחד וחזר הביתה לאחר שאוחצן להוריו על ידי סטודנט שאנס אותו. <ref></ref> ב-2004, קונלי נשלח לארגון LIA לעבור טיפול המרה - הפרקטיקה הפסאודו-מדעית השנויה במחלוקת של ניסיון לשנות את הנטייה המינית של מישהו מהומוסקסואל להטרוסקסואל באמצעות התערבויות פסיכולוגיות או רוחניות. <ref></ref> ב-LIA, הוא עבר טיפולים על ידי ג'ון סמיד, שעזב מאוחר יותר את הארגון, התנער מטיפולי ההמרה, הודיע שהוא עדיין הומו והצהיר כי "מעולם לא פגש גבר שחווה שינוי מהומוסקסואל להטרוסקסואל".<ref name="fcnp"></ref>

== קריירה ==

בשנת 2016 קונלי לימד ספרות אנגלית בקולג' האמריקאי של סופיה בבולגריה . הוא המחבר של "ילד מחק" (בשפת מקור: Boy Erased: A Memoir) , אוטוביוגרפיה שהתבססה על חוויותיו ב-LIA. בשנת 2018, הספר עובד לסרט 2018 על ידי ג'ואל אדגרטון, כאשר את קונלים גילם לוקאס הדג'ס. <ref></ref> הוא מינף את התהילה החדשה שלו כדי "לחנך את הציבור על העיסוק הפוגעני של טיפול המרה". קונלי הוציא פודקאסט בן ארבעה פרקים בשם "UnErased: The History of Conversion Therapy in America" <ref></ref> זמן קצר לפני יציאת הסרט. <ref></ref> בשנת 2018, קונלי הוביל את תוכנית אינקובטור הזיכרונות של GrubStreet .<ref name=":1"></ref> הוא המשיך לטייל ברחבי העולם לספר את סיפורו. בשנת 2019, הוא הופיעה בפני אוניברסיטת יוטה הדרומית, ובמקומות שונים בגרמניה ובשווייץ, ואף נשא נאום מרכזי עבור בכנס של בתי ספר באיווה.<ref name=":2" />

ביוני 2019, לציון יום השנה ה-50 למהומות בסטונוול, <ref></ref> אירוע שנחשב לקו פרשת המים בתנועה לזכויות הלהט"ב המודרנית, Querty הכניסו אותו לרשימת ה-Pride50 "פורצי הדרך שבאופן אקטיבי מבטיחים שהחברה תמשיך להתקדם לעבר שוויון, קבלה וכבוד לכל האנשים הקווירים ". <ref></ref> קונלי מחזיק כיום בתפקיד עוזר פרופסור לכתיבה יצירתית באוניברסיטת קנסאו. <ref></ref>

==קישורים חיצוניים==

*
*
*
*
*
*[https://garrardconley.com/| אתר האינטרנט של גאררד קונלי]
*

== הערות שוליים ==
יוזף מאנס

יוזף מאנס (באנגלית: Josef Mánes; 12 במאי 1820 – 9 בדצמבר 1871) היה צייר צ'כי.<ref>Rudolf Müller (1884), "Manes, Joseph", Allgemeine Deutsche Biographie (ADB) (in German), vol. 20, Leipzig: Duncker & Humblot, pp. 184–185</ref>

== ביוגרפיה ==
הוא בא ממשפחה של ציירים, שכללה את אביו אנטונין מאנס, דודו ומנהל האקדמיה לאמנות בפראג ואצלב מאנס, אחיו קווידו מאנס ואחותו אמלי מאנסובה.<ref>V. Kratinová: "Mánes Josef". In: Österreichisches Biographisches Lexikon 1815–1950 (ÖBL). Vol. 6, Austrian Academy of Sciences, Vienna 1975, , p. 50 f. (Direct links to "p. 50", "p. 51")</ref>

שיעורי הציור הראשונים שלו קיבל באופן טבעי מאביו. מ-1835 עד 1844 למד באקדמיה לאמנויות יפות, פראג, אצל הפרופסורים פרנטישק טקדליק וכריסטיאן רובן. הוא המשיך את לימודיו במינכן במשך שנתיים.
יוזף מאנס, יוז'פינה, 1855
עם שובו, היה לו רומן עם העוזרת של המשפחה שגרם לשערורייה, והביא להרחקתו מבני משפחתו, מצב שהכניס אותו לדיכאון קשה. הוא מצא מקלט בחסותו של הרוזן בדריץ' סילבה-טארוקה, הוא חי ועבד בטירתו בפרוחוניצה במשך עשרים שנה. משם ערך נסיעות רבות ברחבי מורביה, סלובקיה ופולין.<ref>Jaromír Pečírka, Josef Mánes: Živý pramen národní tradice, Mánes Union of Fine Arts (1941)</ref>

הוא לקח חלק פעיל בחברות אמנותיות, ספרותיות ופטריוטיות רבות. כמו כן השתתף ב"סוקול", ארגון אתלטי לצעירים, ועיצב מדים וחומרים נוספים עבורם. ב-1857 הוא ביקר באיטליה ושלוש שנים לאחר מכן יצא לרוסיה, ממנה חזר מעורער בנפשו.

משנת 1866, מצבו הנפשי החמיר במהירות, והוא התנהג בצורה מוזרה ובאובססיות.

מסע החלמה לאיטליה לא הצליח לשפר את בריאותו והוא מת ב-1871, לאחר סבל רב.

נראה שמוחו הושפע מעגבת או מדלקת קרום המוח.

=== עבודה והצטיינות ===
הוא הפיק ציורים רבים בכל ז'אנר, מנופים ודיוקנאות ועד לציורים אתנוגרפיים ובוטניים. הוא אפילו עשה ציורים של שנים עשר החודשים (לוח שנה) מול השעון האסטרונומי של פראג. אף שעבודתו לא הובנה או הוערכה מעט בימי חייו, הוא נחשב לאחד מגדולי הציירים הצ'כים.

בשנת 1887 נוצר לזכרו "איגוד מאנס לאמנויות יפות". אחד הגשרים המרכזיים מעל נהר הוולטאבה נושא את שמו וכולל פסל של הצייר בקצה העיר העתיקה. דמותו הופיעה בכמה בולי דואר צ'כוסלובקיים וצ'כיים.

== גלריה ==
<gallery mode="packed" heights="230">
 File:Josef Mánes - Milenci.jpg|אוהבים
File:Slovakia folk art 08.jpg|משפחה בסלובקיה
File:Josef Manes Laura.jpg|לאורה
File:Village church by Josef Mánes.jpg|כנסיית הכפר
File:Mánes – Franziska and Seraphine Kolowrat Krakowsky.jpg|אחיות
File:Astronomical Clock IMG 2453.JPG|השעון האסטורנומי בפראג
</gallery>

== קישורים חיצוניים ==

* 

== הערות שוליים ==

קטגוריה:ציירים צ'כים
קטגוריה:ילידי 1820
קטגוריה:נפטרים ב-1871
ואצלב מאנס

ואצלב מאנס (באנגלית: Václav Mánes; בקירוב 1793 – 31 בינואר 1858) היה צייר צ'כי. הוא היה אחיו של אנטונין מאנס ודודו של קווידו ויוז'ף מאנס ואמלי מנסובה, שכולם היו ציירים. מעט ידוע עליו; אפילו תאריך לידתו אינו ברור.

הוא מעולם לא התחתן; חי ועבד בביתו של אחיו אנטונין במשך כל חייו.<ref>Naděžda Blažíčková-Horová (Ed.), Malířská rodina Mánesů, Prague 2002, 335 s.</ref><ref>Naděžda Blažíčková-Horová (Ed.), 19th-Century Art in Bohemia: (1790–1910) - Painting, Sculpture, Decorative Arts. Prague; National Gallery in Prague, 2009</ref>

== ביוגרפיה ==
בתחילה למד בית ספר קתולי. מאוחר יותר הוא נרשם לאקדמיה לאמנויות יפות, שם למד אצל יוז'ף ברגלר. בשנת 1829 הוענקה לו מלגת קלרובו והוא בילה את שלוש השנים הבאות ברומא, שם חבריו המרכזיים היו אנשי תנועת הנצרתיים.

מבחינה סגנונית, עבודתו הייתה בין נאו-קלאסיציזם לרומנטיקה.

הוא שימש כמנהל זמני של האקדמיה של פראג מ-1835 עד 1836 ושוב ב-1840. הוא זכה להערכה מסוימת על תיאורי סצנות מהתנ"ך, וצייר גם דיוקנאות.

לאחר 1835, הוא גם היה חבר באגודה לקידום האמנויות היפות.

הוא נפטר בפראג ב-31 בינואר 1858.

ניתן לראות את יצירותיו בגלריה הלאומית של פראג, במוזיאון העיר פראג.

== גלריה ==
<gallery mode="packed" heights="230">
 File:Václav Mánes - Dáma s dítětem.jpg|אישה וילד
File:Václav Mánes - Healing the Blind Man.jpg|ריפוי העיוור
File:Václav Mánes - Podobizna pana Popeláře.jpg|דיוקן
</gallery>

== קישורים חיצוניים ==

== הערות שוליים ==

קטגוריה:ציירים צ'כים
קטגוריה:ילידי 1793
קטגוריה:נפטרים ב-1858
אמלי מאנסובה

אמלי מאנסובה (בצ'כית: Amalie Mánesová; 21 בינואר 1817 – 4 ביולי 1883) הייתה ציירת נוף צ'כית.

== ביוגרפיה ==
היא באה ממשפחה אמנותית. אביה, אנטונין מאנס, האחים יוז'ף מאנס וקידו מאנס, ודודה ואצלב מאנס, היו כולם היו ציירים. אף שרצתה להתמחות בדיוקנאות, אביה האמין שלא הולם שאישה תעשה זאת, והתעקש שהיא תצייר נופים.<ref>Renáta Tyršová, "Amalie Manesová", in Světozor, December 1899, #52</ref> הוא גם העניק לה את ההכשרה הרשמית היחידה שקיבלה אי פעם.

חלק ניכר מזמנה הוקדש ללמד את אחיה. לאחר מות אביה ב-1843, היא השתלטה על קורסי הרישום שלו; בעיקר תחת חסות של אריסטוקרטים עשירים. הכסף שהרוויחה שימש לסייע לאחיה, שהתקשו להתבסס באולפנים משלהם. היא התרשמה מכישרונו של יוז'ף, וליוותה אותו למינכן, כדי ללמד אותו להיות יותר חרוץ וחסכני.

אולם כשהגיעה לשם, אחיה התאהב במשרתת ונולד לו ילד לא חוקי, מה שהוביל לשערורייה, אותו וחרם עליו של בני משפחתו. הוא בעצם נהרס בגלל הפרשה ונאלץ לחפש מקלט אצל פטרון. כאשר חלה בשנת 1866, לקחה אותו אמלי לרומא לטיפולים, ואז הם חזרו לפראג, שם טיפלה בו עד מותו בשנת 1871. במהלך תקופה זו, היא דחתה הצעת נישואין מהפסל הצ'כי ואצלב לוי.<ref></ref>

היא מתה בפתאומיות ממחלת לב.

רוב יצירותיה הן בבעלות צאצאי תלמידיה, אם כי חלק מעבודותיה עשויות להיראות באוספים של הגלריה הלאומית בפראג.

== גלריה ==
<gallery mode="packed" heights="220">
 File:Amalie Manesova Cottage at the brook.jpg|נוף עם בית
File:Amalie Mánesová - Landscape with a Human Figure.jpg|דמות בנוף
File:The Harvest CZE NG.O 2842.jpeg|הקציר
</gallery>

== קישורים חיצוניים ==

* 

== הערות שוליים ==

קטגוריה:ציירות צ'כיות
קטגוריה:ילידות 1820
קטגוריה:נפטרות ב-1883
Search & Rescue

"Search & Rescue" הוא שיר של הראפר הקנדי דרייק. הוא יצא לאור ב-7 באפריל 2023, באמצעות OVO סאונד וריפבליק רקורדס.

== רקע ==
דרייק פרסם קטע מתוך השיר, שנקרא אז "Rescue Me", באינסטגרם שלו ב-25 במרץ 2023.<ref></ref><ref></ref> ב-31 במרץ, הרצועה המלאה עלתה לראשונה ב-The Fry Yiy Show, חלק מתחנת הרדיו שלו ב-Sirius XM, "Sound 42".<ref></ref> ב-6 באפריל, הראפר הכריז על צאת השיר ופרסם את העטיפה,<ref></ref> בה צילום של דרייק והזמרת הבריטית לילה חובשים קסדות אופנוע שחורות.<ref></ref> הופעתה של הזמרת על העטיפה צוינה בדמיון שלה לקים קרדשיאן.<ref></ref>

==הרכב==
הרצועה זכתה לתשומת לב עקב דגימת דיאלוג בין קים קרדשיאן לקריס ג'נר,<ref></ref> שנלקח מסיום עונת 2021 של "משפחת קרדשיאן", בו נראית קרדשיאן מדברת על הגירושים מקניה וסט.<ref></ref>

על לולאת קלידים קצבים ו"נינוחה", דרייק מביע את רצונו שאישה תציל אותו מאורח חייו הנוכחי.<ref></ref> הראפר אף מדבר על מה שהוא מחפש בבת זוג, כולל "שאפתנות, סבלנות, כנות ואמון".<ref></ref> השיר מסמן את שיתוף הפעולה השני בין דרייק למפיק סאדפוני, לאחר "Jumbotron Shit Poppin" מתוך Her Loss.<ref></ref>

== מיקומי שיא ==

== הערות שוליים ==

קטגוריה:שירי 2023
קטגוריה:סינגלים מ-2023
קטגוריה:שירי דרייק
קטגוריה:שירים באנגלית
מיקולש אלש

מיקולש אלש (בצ'כית: Mikoláš Aleš; 13 בנובמבר 1852 – 10 ביולי 1913) היה צייר צ'כי. על פי ההערכות, הוא צייר למעלה מ-5,000 תמונות בימי חייו. הוא צייר עבור כל דבר, החל ממגזינים, דרך קלפים ועד ספרי לימוד. ציוריו לא זכו לפרסום נרחב מחוץ לבוהמיה, אך רבים מהם עדיין זמינים, והוא נחשב לאחד מגדולי האמנים של הרפובליקה הצ'כית.<ref>Tyman, Jaroslav (2006-08-17). "Mikolas Ales- Gallery". Archived from the original</ref>

== ביוגרפיה ==
אלש נולד במירוטיצה שליד פיסק, למשפחה עשירה יחסית. אחיו פרנטישק לימד אותו היסטוריה עד מותו ב-1865.

אלש התעניין בציור מגיל צעיר. ב-1879 נישא למרינה קאילובה ועבר לאיטליה שם המשיך את הקריירה שלו בציור.<ref>"Tyman, Jaroslav (2006-08-17). "Mikolas Ales </ref> הוא חזר לפראג כדי לעבוד על היצירה החדשה בקישוט התיאטרון הלאומי של פראג יחד עם ציירים מפורסמים אחרים.

אלש ידוע ככל הנראה כאחד הציירים שעיטרו מחדש את המבואה המפורסמת של התיאטרון הלאומי הצ'כי.<ref>"Mikoláš Aleš (18.11.1852 - 10.7.1913): Národní malíř"</ref> הוא זכה לפרסום במהלך חייו, במיוחד בזכות יצירות האמנות האדריכליות שלו, אך ציוריו זכו לשבחים רק לאחר מותו.

רחובות רבים בצ'כיה נקראים על שמו.

עבודתו של אלש, לא אומצה על ידי הנאצים הגרמנים ששלטו בצ'כיה מ-1938 עד 1945, אבל שימשה למטרות תעמולה על ידי המשטר הקומוניסטי, במיוחד במהלך שנות ה-50.<ref>Čtvrtník, Mikuláš (2007-12-09). "Mikoláš Aleš a jeho druhý život". Radio Prague.</ref>

אלש נפטר בפראג ב-10 ביולי 1913, בגיל 60.

== גלריה ==
<gallery mode="packed" heights="200">
 File:Ales golem.jpg|
File:Ales, Mikolas - Sicki hezky chlapici (1922).jpg
File:Ales, Mikulas - Mikulas Subic Zrinsky (1878).jpg
File:Jan Tafalús z Ostrova.gif
</gallery>

== קישורים חיצוניים ==

* 

== הערות שוליים ==

קטגוריה:ציירים צ'כים
קטגוריה:ילידי 1852
קטגוריה:נפטרים ב-1913
מאושרת

"מאושרת" הוא סינגל שהוקלט על ידי הזמר הישראלי עומר אדם. את השיר הוציאה לאור ב-16 במרץ 2011 חברת התקליטים NMC, והוא נכלל כרצועה הפותחת באלבום האולפן השני של הזמר, ילד טוב ילד רע.

== על השיר ==
"מאושרת" נכתב והולחן על ידי גילי זיגמן ויוסי בן דוד, שעבד עם זמרים רבים מהז'אנר המזרחי, דוגמת אייל גולן, ליאור נרקיס ושרית חדד. הוא לא נכנס לאף מצעד שבועי, אולם במצעד הפזמונים העברי השנתי של גלגלצ ו-Mako דורג במקום ה-19. לשיר הופק וידאו קליפ רשמי שפורסם בערוץ היוטיוב של אדם.

== מיקומי שיא ==

== הערות שוליים ==

קט:שירי 2011
קט:סינגלים מ-2011
קט:שירי עומר אדם
קט:שירים בעברית
קט:שירים שנכתבו על ידי יוסי בן דוד
קט:שירים על אושר
קטגוריה:סינגלים בהוצאת NMC יונייטד אנטרטיינמנט
בניתי עלייך

"בניתי עלייך" הוא סינגל שהוקלט על ידי הזמר הישראלי עומר אדם. את השיר הוציאה לאור ב-16 במרץ 2011 חברת התקליטים NMC יונייטד אנטרטיינמנט, והוא נכלל כרצועה השביעית באלבום האולפן השני של הזמר, ילד טוב ילד רע.

== על השיר ==
"בניתי עלייך" נכתב והופק על ידי דורון מדלי, שכתב עבור אדם את "נמס ממך" ורביב בן-מנחם בהתאם ללחנו של המוזיקאי היווני טאסוס פאנאגיס. הוא נכנס למצעד שבועי של המדיה פורסט במקום העשירי, ואף דורג במצעד הפזמונים העברי השנתי של גלגלצ ו-Mako באותומקום גם כן. לשיר לא הופק וידאו קליפ רשמי, אולם פורסם אודיו רשמי שלו בערוץ היוטיוב של אדם בליווי תמונות מאחת מהופעותיו.

== מיקומי שיא ==

== הערות שוליים ==

קט:שירי 2011
קט:סינגלים מ-2011
קט:שירי עומר אדם
קט:שירים בעברית
קט:שירים שנכתבו על ידי דורון מדלי
קטגוריה:סינגלים בהוצאת NMC יונייטד אנטרטיינמנט
You and Me

"You and Me" (בסינית: "我和你"; פין-יין: Wǒ Hé Nǐ) הוא שיר הנושא הרשמי של אולימפיאדת בייג'ינג שנערכה בבייג'ינג, הרפובליקה העממית של סין, בשנת 2008.<ref name=":0"></ref> השיר בוצע בטקס הפתיחה של האולימפיאדה על ידי ליו הואן ושרה ברייטמן.<ref name=":1"></ref> ג'אנג יי-מו, מנהל טקס הפתיחה, בחר בזמרת האנגלייה שמייצגת את הבירה לונדון כעיר המארחת האולימפית הבאה ב-2012 ועל פני עיר מקומית בהתאם לנושא האולימפיאדה "עולם אחד, חלום אחד", המסמל אחדות על פני השפה, גזע או מחסומים דתיים.<ref name=":0" />

== רקע ==
הגרסה הרשמית של השיר הזה נמשכת ארבע דקות ועשר שניות והולחנה על ידי צ'יגאנג צ'ן , מלחין צרפתי-סיני יליד שאנגחאי.<ref name=":0" /> הווידאו קליפ של השיר הזה מציג כמה אנשים מרחבי העולם, שמותיהם באנגלית ובסינית והמילים מופיעות בתחתית המסך.<ref name=":1" /> הואן וברייטמן הופיעו מול חמישה מיליארד אנשים ברחבי העולם בעת ביצוע השיר.<ref></ref>

השיר נדגם בטקס הסיום של אולימפיאדת בייג'ינג שאירע בשנת 2022 כדי לעזור לסמל את בייג'ינג כעיר מארחת של אולימפיאדת הקיץ והחורף.

== קישורים חיצוניים ==

== הערות שוליים ==

קטגוריה:שירי 2008
קטגוריה:שירי שרה ברייטמן
קטגוריה:דואטים
קטגוריה:שירים באנגלית
קטגוריה:אולימפיאדת בייג'ינג (2008)
שקט (שיר)

"שקט" הוא סינגל שהוקלט על ידי הזמר הישראלי עומר אדם. את השיר הוציאה לאור ב-16 באוגוסט 2013 חברת התקליטים NMC, והוא נכלל כרצועה הפותחת באלבום האולפן השלישי של הזמר, מוזיקה ושקט.

== על השיר ==
"שקט" נכתב על ידי אבי אוחיון ואסף צרויה, שגם הפיק אותו. ב-2 בינואר 2014 נכנס למצעד הפזמונים העבריים של גלגלצ במקום העשירי. הוא הגיע לשיאו במקום השלישי ב-13 בפברואר. גם במצעד של רשת ג' הגיע למקום השלישי – המיקום הגבוה ביותר שלו בדירוג – ושהה בו תשעה שבועות רצופים. במצעד סוף השנה 2013 של המוביל הארצי דורג במקום ה-48.

== מיקומי שיא ==

== הערות שוליים ==

קטגוריה:שירי 2013
קטגוריה:סינגלים מ-2013
קטגוריה:שירי עומר אדם
קטגוריה:שירים בעברית
קטגוריה:שירים שנכתבו על ידי אבי אוחיון
קטגוריה:שירים שנכתבו על ידי אסף צרויה
קטגוריה:שירים שהולחנו על ידי אסף צרויה
קטגוריה:שירים שהופקו על ידי אסף צרויה
קטגוריה:סינגלים בהוצאת NMC יונייטד אנטרטיינמנט
יוסי משולם (כדורגלן)

יוסי משולם (נולד ב-7 באפריל 1946, תל אביב, פלשתינה (א"י)) הוא כדורגלן עבר ישראלי, אשר שיחק לרוב בעמדת המגן השמאלי ומזוהה עם קבוצות גדנ"ע תל אביב יהודה ושמשון תל אביב.

==קורות חייו==
יוסי משולם נולד בתל אביב ב-1946. ב-1956 הצטרף לקבוצת גדנ"ע תל אביב יהודה, ובהמשך בעונות 1961/1962 ו-1962/1963 זכה עם קבוצתו בגביע המדינה בכדורגל לנוער שנקרא "קרנר" באותה העת. ב-1964 נפצע בכתפו, עבר ניתוח ונעדר מספר חדשים מהמגרשים. בעונת 1964/1965 בליגה הלאומית עבר לשחק בקבוצת הבוגרת של שמשון תל אביב. משחקו הראשון היה ב-3 באוקטובר 1964 מול הפועל תל אביב. במשחקי גביע המדינה בכדורגל 1965/1966 סיימה שמשון תל אביב כסגנית מחזיקת הגביע. משולם שיחק בשורות שמשון תל אביב עד 1967, עיצומה של עונת 1966/1968 בליגה הלאומית ומשחק הליגה האחרון בשורות הקבוצה היה ב-1 באוקטובר 1967 מול הפועל תל אביב. בסך הכל הופיע ב-50 משחקי ליגה בשורות שמשון תל אביב, ובעוד 2 משחקי גביע. הוא סבל מהשלכות הפציעה הקשה שעבר מספר שנים קודם לכן ובמהלך העונה נאלץ לפרוש ממשחק פעיל. ב-1964 זומן משולם לשורות נבחרת ישראל בכדורגל עד גיל 19, ובהמשך ועד 1966 שיחק בשורות נבחרת הנוער בכדורגל.

משולם עבר קורס מאמני כדורגל, בין השנים 1970–2003 אימן ילדים ונערים בגדנ"ע תל אביב יהודה, ובין חניכיו היו סלים טועמה וחיים רביבו. משולם מתגורר ביפו, נשוי לאתי, הם הורים לשני ילדים וסבים לנכדים.

== הישגים ==
;גדנ"ע תל אביב יהודה
* מחזיקת גביע המדינה לנוער "קרנר": 1961/1962
* מחזיקת גביע המדינה לנוער: 1962/1963
;שמשון תל אביב
* סגנית מחזיקת גביע המדינה בכדורגל: 1965/1966

== קישורים חיצוניים ==

* 

==הערות שוליים==

קטגוריה:כדורגלנים ישראלים
קטגוריה:מגני כדורגל ישראלים
קטגוריה:תל אביב-יפו: כדורגלנים
קטגוריה:כדורגלני שמשון תל אביב
קטגוריה:כדורגלני נבחרת ישראל
קטגוריה:כדורגלני גדנ"ע יהודה
קטגוריה:ישראלים שנולדו ב-1946
לאטונדאן

בננה לטונדאן (באנגלית: Latundan Banana; שם מדעי: Musa Acuminata) היא זן פופולרי של בננה מיניאטורית המגודלת בפיליפינים ונפוצה בדרום מזרח אסיה<ref></ref><ref></ref><ref></ref>.

אורכה הממוצע של בננת הלטונדאן הוא כ-20 ס"מ, היא בעלת קליפה עבה, צבעה צהוב וטעמה מתוק<ref></ref>.

הפרי משמש כקינוח פופולרי, אך לעיתים גם כצמח נוי.

== ראו גם ==
* עכביש הבננות
* בננה רוטי

==קישורים חיצוניים==

== הערות שוליים ==

*
פרנסואה לטסייה

פרנסואה לטסייה (בצרפתית: François Letexier) (נולד ב-24 באפריל 1989) הוא שופט כדורגל צרפתי השופט בליגה הראשונה. הוא שופט פיפ"א מאז 2017 ומדורג כשופט בדרג העילית של אופ"א.

==קריירת שיפוט==
בשנת 2016, לטסייה החל לשפוט בליגת העל הצרפתית. משחקו הראשון כשופט היה ב-23 בינואר 2016 בין מונפלייה לקן. בשנת 2017, הוא הוכנס לרשימת שופטי פיפ"א. משחקו הבינלאומי הראשון כשופט בפיפ"א נערך ב-23 במרץ 2018 בין בולגריה לבוסניה והרצגובינה.

באפריל 2019, שפט לטסייה את גמר ליגת הנוער של אופ"א 2021 בין פורטו לצ'לסי. 

ב-20 במאי 2021, שפט את גמר הקופה דה פראנס בין מונקו לפריז סן ז'רמן.

ב-26 במאי 2021, כשופט ה-VAR הראשי, הוא ניהל את גמר הליגה האירופית 2021 בין ויאריאל לבין מנצ'סטר יונייטד עם השופט המרכזי קלמנט טורפין. הוא שפט שלושה משחקים באליפות אירופה בכדורגל עד גיל 21 ב-2021 (כולל רבע הגמר בין פורטוגל לאיטליה).

ב-20 באוגוסט 2022, ניהל לטסייה משחק בליגת המשנה בצרפת בין סנט אטיין ללה האבר ובו נתן ארבעה כרטיסים אדומים לשלושה שחקנים של סנט אטיין; אנתוני בריאנסון, מתיו קפארו ואטיין גרין.

ב-24 באוקטובר 2022, על פי רבים, שיפוטו של לטסייה היה שנוי במחלוקת במהלך משחק ליגת העל הצרפתית בין ניס לנאנט. בדקה ה-19 החליט שלא לשפוט פנדל לזכות נאנט לאחר שהכדור פגע בשתי זרועותיו של מתיה ויטי. לקראת סיום המשחק, שפט פנדל שנוי במחלוקת לטובת ניס כאשר הכדור פגע בזרועו של ז'אן-שארל קסטלטו. כאמור, נתן גם שני כרטיסים אדומים לקאדר במבה, שחקנה של נאנט, כמו גם לשוערה אלבן לפונט (שספג כרטיס צהוב שני לאחר סיום המשחק). ימים לאחר מכן, כשהוא קיבל איומי מוות ברשתות החברתיות, לטסייה דיבר על החלטותיו במהלך ראיונו לעיתון הצרפתי "L'Équipe".

ב-12 באפריל 2023 שפט לטסייה במשחק רבע הגמר של ליגת האלופות בין ריאל מדריד לצ'לסי.

ב-16 באוגוסט 2023 שפט לטסייה את הסופר קאפ בין מנצ'סטר סיטי לסביליה.

ב-14 ביולי 2024 שפט לטסייה את גמר אליפות אירופה לשנת 2024 בין ספרד לאנגליה.

==קישורים חיצוניים==
* 
* [https://www.worldfootball.net/referee_summary/francois-letexier/ פרופיל] שופט ב-WorldFootball.net
* [https://eu-football.info/_referee.php?id=3867 פרופיל] שופט ב-EU-Football.info
* [https://www.fff.fr/arbitrer/arbitroscope/liste-des-arbitres/2287711033-francois-letexier פרופיל] שופט ב-FFF.fr

קטגוריה:צרפתים שנולדו ב-1989
קטגוריה:שופטי כדורגל צרפתים
אלגוריתם ID3

עץ החלטות פוטנציאלי שנוצר על ידי ID3. התכונות מסודרות כצמתים לפי היכולת שלהן לסווג את הדוגמאות. ערכי התכונות מיוצגים על ידי ענפים.
אלגוריתם ID3 הוא אלגוריתם חמדן שמייצר עץ החלטה מקבוצת דוגמאות נתונה. האלגוריתם פותח על ידי המתמטיקאי רוס קווינלן (Ross Quinlan)<ref></ref>. האלגוריתם משמש בלמידת מכונה ובעיבוד שפות טבעיות.

== תיאור האלגוריתם ==
אלגוריתם ID3 מתחיל עם קבוצת הדוגמאות המקורית <math>S</math>, ומגדיר אותה להיות שורש העץ. בכל איטרציה של האלגוריתם, הוא מסתכל על עלה של העץ הנוכחי, שמייצג קבוצת דוגמאות <math>S</math>. האלגוריתם עובר על כל הפיצ'רים של הקבוצה <math>S</math> שאינם בשימוש, ומחשב את האנטרופיה <math>\Eta{(S)}</math> של פיצ'ר זה או רווח המידע <math>IG(S)</math> שלו, כלומר המידה בה השימוש בפיצ'ר יקטין את האנטרופיה. לאחר מכן האלגוריתם בוחר את הפיצ'ר בעל ערך האנטרופיה הקטן ביותר (או רווח המידע הגדול ביותר), ומחלק את קבוצה <math>S</math> ל-2 תת-קבוצות או יותר. בהתבסס על חלוקה זו הוא מוסיף את הבנים של הצומת שמייצג את <math>S</math>. לדוגמה, אם <math>S</math> היא קבוצת אנשים, ניתן לפצל אותה לתת-קבוצות של אנשים שהגיל שלהם נמוך מ-50, בין 50 ל-100, או גבוה מ-100.

האלגוריתם ממשיך לרוץ באופן רקורסיבי על כל אחד מהעלים החדשים, תוך התחשבות רק בפיצ'רים שלא נבחרו קודם לכן.

הפיצול הרקורסיבי נפסק באחד מהמקרים הבאים:
* כל הדוגמאות בעלה שייכים לאותה המחלקה. במקרה זה הצומת הופך לעלה של העץ הסופי, ומתויג לפי המחלקה של הדוגמאות בו.
* אין עוד תכונות לבחירה, אבל הדוגמאות עדיין לא שייכות לאותה המחלקה. במקרה זה הצומת הופך לעלה של העץ הסופי ומתויג לפי המחלקה השכיחה של הדוגמאות בו.
* אין דוגמאות בתת-הקבוצה. זה קורה כאשר לא נמצאה דוגמה בקבוצת האב, אשר תואמת לערך ספציפי של התכונה שנבחרה לשמש לפיצול. זה יכול לקרות, למשל, אם האלגוריתם פיצל קבוצת אנשים לפי מחלקות גיל, אחת המחלקות הייתה של אנשים שגילם גבוה מ-100, אך בקבוצת האב אין אנשים שגילם גבוה מ-100. במקרה זה הצומת הופך לעלה ומתויג לפי המחלקה השכיחה של הדוגמאות בצומת האב.

== פסאודוקוד ==
<div class="mw-content-ltr">
 ID3 (Examples, Target_Attribute, Attributes)
 Create a root node for the tree
 If all examples are positive, Return the single-node tree Root, with label = +.
 If all examples are negative, Return the single-node tree Root, with label = -.
 If number of predicting attributes is empty, then Return the single node tree Root,
 with label = most common value of the target attribute in the examples.
 Otherwise Begin
 A ← The Attribute that best classifies examples.
 Decision Tree attribute for Root = A.
 For each possible value, , of A,
 Add a new tree branch below Root, corresponding to the test A = .
 Let Examples() be the subset of examples that have the value for A
 If Examples() is empty
 Then below this new branch ad Else below this new branch add the subtree ID3 (Examples(), Target_Attribute, Attributes – {A})
 End
 Return Root
</div>
== הערות שוליים ==

קטגוריה:אלגוריתמים
כובשת

"כובשת" הוא סינגל שהוקלט על ידי הזמר הישראלי עומר אדם. את השיר הוציאה לאור ב-19 במאי 2013 חברת התקליטים NMC, והוא נכלל כרצועה ה-15 באלבום האולפן השלישי של הזמר, מוזיקה ושקט.

השיר נכתב על ידי אבי אוחיון ואסף צרויה, והופק על ידי עמית רוב. ב-20 במאי פרסם אדם באותה השנה את הווידאו קליפ הרשמי שלו – קליפ מילים בעל תמונה קבועה המציגה את אדם בחלל אוחז בכדור בוהק בצבע לבן. במצעד סוף השנה 2013 של המוביל הארצי דורג במקום ה-35.

השיר דורג במקום הראשון ברדיו לב המדינה.

== מיקומי שיא ==

== הערות שוליים ==

קטגוריה:שירי 2013
קטגוריה:סינגלים מ-2013
קטגוריה:שירי עומר אדם
קטגוריה:שירים בעברית
קטגוריה:שירים שנכתבו על ידי אבי אוחיון
קטגוריה:שירים שנכתבו על ידי אסף צרויה
קטגוריה:סינגלים בהוצאת NMC יונייטד אנטרטיינמנט
סמיון אלטמן

סמיון יוסיפוביץ' אלטמן (באוקראינית: Семен Йосипович Альтман; נולד ב-21 באפריל 1946 בצ'והוייב) הוא מאמן כדורגל אוקראיני-יהודי. בעבר היה כדורגלן ששיחק בעמדת שוער.

==קריירת משחק==
אלטמן החל את הקריירה שלו בקבוצת קולחוזניק רובנו מהליגה הסובייטית השנייה. לאחר עונה אחת עבר לקבוצת ווהלין לוצק. בשנת 1966 עבר לקבוצת צ'רנומורץ אודסה מלהליגה הבכירה. הוא שיחק בשורותיה במשך 6 שנים, אך רק בשנתו האחרונה בקבוצה היה לשוער ראשון של הקבוצה (עד אז היה למעשה שוער מחליף). בשנת 1972 עזב את צ'רנומורץ, שיחק עוד שנתיים בקבוצות מהליגה השנייה ובשנת 1975 פרש ממשחק פעיל.

אלטמן למד חינוך גופני במכון הפדגוגי באודסה (במקביל לקריירת השחקן שלו).
==קריירת אימון==
בשנים 1976 - 1982 אימן אלטמן ילדים ונוער בביתה ספר לכדורגל של המועדון צ'רנומורץ אודסה. בשנת 1982 הצטרף לצוות המאמנים של הקבוצה הבוגרת של המועדון. בשנת 1988 עבר למוסקבה, שם אימן את דינמו מוסקבה. בסוף 1991, עם התפרקות ברית המועצות, שב לאוקראינה, חזרה לצ'רנומורץ. בשנים 1996 עד 1999 אימן את קבוצת זימברו קישינב. בהנהגתו זכתה זימברו בשתי אליפויות ובשני גביעי מולדובה.

מ-2003 עד 2007 היה אלטמן המאמן הראשי של צ'רנומורץ אודסה. במקביל לאימון הקבוצה היה גם יועצו של מאמן הנבחרת הלאומית של אוקראינה בהכנותיה למונדיאל 2006.
בשנת 2010 הצטרף אלטמן לצוות אימון של נבחרת אוקראינה. בשנים 2011 - 2012 אימן את קבוצת טאבריה סימפרופול. לאחר מכן פרש למעשה מאימון קבוצות.

בשנת 2019 מונה באופן מפתיע, לממלא מקום המאמן הראשי של נבחרת מולדובה, לאחר פיטורי המאמן הראשי הקודם. מילא את התפקיד במשך 3 חודשים.
בשנים 2021 - 2022 היה עוזרו של מאמן קבוצת בלקני מהליגה האוקראינית השנייה.

==משפחתו==
לסמיון אלטמן יש בן אחד- גנאדי אלטמן (יליד 1979). גנאדי (כמו אביו) היה שוער כדורגל מקצועי - שיחק בקבוצות צ'רנומורץ אודסה, זימברו קישינב ואולקסנדריה.

==תארים==
* כמאמן
** אליפות מולדובה: 1997/1998, 1998/1999
** גביע מולדובה: 1996/1997, 1997/1998

==קישורים חיצוניים==

קטגוריה:שוערי כדורגל סובייטים
קטגוריה:שוערי כדורגל יהודים
קטגוריה:כדורגלנים סובייטים
קטגוריה:כדורגלנים יהודים
קטגוריה:ספורטאים יהודים אוקראינים
קטגוריה:כדורגלני צ'רנומורץ אודסה
קטגוריה:כדורגלני ווהלין לוצק
קטגוריה:מאמני כדורגל אוקראינים
קטגוריה:מאמני כדורגל סובייטים
קטגוריה:מאמני כדורגל יהודים
קטגוריה:מאמני דינמו מוסקבה (כדורגל)
קטגוריה:מאמני נבחרת מולדובה בכדורגל
קטגוריה:ילידי 1946
מודה אני (שיר)

"מודה אני" הוא סינגל שהוקלט על ידי הזמר הישראלי עומר אדם. את השיר הוציאה לאור ב-19 באוקטובר 2014 חברת התקליטים NMC, והוא נכלל כרצועה הראשונה והמובילה מתוך אלבום האולפן הרביעי של הזמר.

== על השיר ==

"מודה אני" נכתב על ידי אבי אוחיון והופק על ידי אסף צרויה בהשראת התפילה "מודה אני". שניהם עבדו עם אדם בעבר במספר סינגלים אחרים, דוגמת "כובשת" ו"שקט". זהו שיר הודיה לאלוהים. תחילתו בנויה משני בתים בהם מודה אדם לאלוהים על כמה דברים חומריים שהעניק לו, ומציג את הסבל שחסך ממנו: בגדים, שלא יתקרר ולחם, שלא ירעב. בגשר הראשון מוסיף אדם להודות על דברים חומריים, שבשונה מתחילת השיר קשורים הפעם לקריירה המוזיקלית שלו (שיריו וכישרון הזמרה שלו). בפזמון מאדיר הזמר את שם האלוהים ואת תפארתו ("אצעק לך, אדיר שמך, אלייך אקרא יה"). בהמשך השיר מודה על אביו ואמו ועל יום השבת ומבצע פזמון נוסף. בשלב ההתרה מציג אדם כי גם הדברים הרעים שנחל בחייו, כמו כישלונות, מכשולים ופחדים, קרו לטובתו בהתאם לרצון האלוהים.

== הצלחה מסחרית ==
"מודה אני" הפך בן רגע ללהיט במדינת ישראל. ב-6 בנובמבר נכנס ל ולמצעד הפזמונים העברי של רשת ג' במקום התשיעי. הוא הגיע לשיאו בשני המצעדים ב-4 בדצמבר, כשהגיע למקום השני – שם שהה שבועיים רצופים. לבסוף, לאחר ששהה תשעה שבועות בגלגלצ ועשרה שבועות ברשת ג' יצא מהדירוגים השבועיים. במצעד המוביל הארצי שהה חמישה שבועות לא רצופים, ובשיאו הגיע למקום הרביעי. במצעד הפזמונים העברי השנתי של גלגלצ ווואלה לשנת ה'תשע"ה דורג במקום השמיני, ואילו במצעדי העשור של כאן גימל ו-"Mako" (בשיתוף עם רדיו תל אביב) הגיע למקומות ה-38 והשביעי בהתאמה.

== גרסאות כיסוי ==
גרסת ההופעה החיה של "מודה אני" נכללה באלבום ההופעה המשותף של אדם ושל משה פרץ מהפכה! (Live). ביצוע משותף שלהם אף הועלה לערוץ היוטיוב הרשמי של אדם ב-28 בינואר 2016. כשנתיים לאחר זכייתה בעונה השנייה של "בית הספר למוזיקה" הוציאה הזמרת אגם בוחבוט גרסת כיסוי ל"מודה אני" עם וידאו קליפ מיוחד, שהועלה ליוטיוב גם כן. בדצמבר 2018 עלו עידן עמדי ונינט לבצע לצד אדם את השיר. כמו כן, ב-20 בנובמבר 2019, במהלך הופעתו בפיס ארנה ירושלים, אירח אדם את ישי ריבו, שביצעו יחד אותו. בשנת 2021 הקליטה הזמרת זהבה בן גרסת כיסוי לשיר ופרסמה אותה ביוטיוב. "מודה אני" הפך לשיר מוכר במסיבות הבר-מצווה, בפרט בשלב העלייה לתורה. טל ועקנין הקליט גם כן את "מודה אני" בגרסה מרובת-שפות (ספרדית, אנגלית, צרפתית ועברית) בהתאם לשפות המדוברות ביותר בקרב יהודים בתפוצות.

== מיקומי שיא ==

== הערות שוליים ==

קטגוריה:שירי 2014
קטגוריה:סינגלים מ-2014
קטגוריה:שירי עומר אדם
קטגוריה:שירים בעברית
קטגוריה:שירים שנכתבו על ידי אבי אוחיון
קטגוריה:שירים שהולחנו על ידי אסף צרויה
קטגוריה:שירים שהופקו על ידי אסף צרויה
קטגוריה:שירים על אלוהים
קטגוריה:סינגלים בהוצאת NMC יונייטד אנטרטיינמנט
מקסוול פרוסט

מקסוול אלחנדרו פרוסט (באנגלית: Maxwell Alejandro Frost; נולד ב-17 בינואר 1997) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס העשירי של מדינת פלורידה. טרם שירותו בקונגרס היה פעיל חברתי בארגון "March for Our Lives" לקידום חוקי פיקוח על נשק. פרוסט, שנבחר לבית הנבחרים האמריקאי בגיל 25, הוא חבר הקונגרס הראשון מדור ה-Z והצעיר ביותר בשני בתי הקונגרס.

== ביוגרפיה ==
פרוסט נולד ב-17 בינואר 1997, לאם פוארטו ריקנית ממוצא לבנוני ואב יליד האיטי. לאמו הביולוגית היו ילדים אחדים, אך הוא אומץ בינקותו. אמו המאמצת היא מורה לחינוך מיוחד שהיגרה לארצות הברית מקובה ב"טיסות החירות", ואביו המאמץ הוא מוזיקאי תושב קנזס. ביוני 2021 חידש את הקשר עם אמו הביולוגית. הוא למד בבית הספר לאמנויות של מחוז אוסקאולה השוכן בקיסימי, והחל מיוני 2022 הוא רשום כסטודנט במכללת ולנסיה השוכנת באורלנדו.

פרוסט החל את הקריירה הפוליטית שלו בסביבות 2012, אז היה פעיל במסע הבחירות של הנשיא ברק אובמה לכהונה שנייה בבחירות 2012 לנשיאות. הוא גם התנדב ב-"Newtown Action Alliance", ארגון שנוסד בתגובה לטבח בבית הספר היסודי סנדי הוק. לימים יספר כי אירועים שונים עיצבו את רעיונותיו, בהם כיבוש וול סטריט, הטבח בתיכון קולומביין, הריגתו של טרייבון מרטין, ופיגוע הירי במועדון הלהט"ב באורלנדו. בהמשך פעילותו הציבורית התנדב במסעי הבחירות של הילרי קלינטון, ברני סנדרס וחברת בית הנבחרים של פלורידה מרגרט גוד.

בשנת 2016 שרד פרוסט תקרית של אלימות בנשק באירוע לכבוד ליל כל הקדושים שהתקיים במרכז העיר אורלנדו. טרם כניסתו לפוליטיקה הלאומית, היה פרוסט מארגן קהילתי מטעם האיגוד האמריקאי לחירויות אזרחיות ופעל למען השגת תמיכה בתיקון הרביעי לחוקת פלורידה. בנוסף, היה שותף למסכת לחצים שהופעלה על סגן הנשיא לשעבר ג'ו ביידן להסרת תמיכתו בתיקון הייד האוסר על הקצבת מימון פדרלי להפלות. בנובמבר 2021 נעצר פרוסט בעצרת זכויות הצבעה בכיכר לפאייט שבוושינגטון הבירה. קודם לכן, באוגוסט 2021, הכריז על התמודדותו לבית הנבחרים של ארצות הברית במחוז הקונגרס העשירי של פלורידה. באוגוסט 2022, יום הפריימריז, גבר במפתיע על חברי הקונגרס לשעבר קורני בראון ואלן גרייסון ועל חבר הסנאט המדינתי רנדולף ברייסי. בשל דריסת הרגל של הדמוקרטים במחוז, פרוסט היה צפוי לנצח בבחירות הכלליות בנובמבר 2022, ואכן ביום הבחירות ניצח את קלווין וימביש בהפרש של 19%. פרוסט נהיה לחבר הקונגרס הצעיר ביותר שנבחר בבחירות אלה וחבר הקונגרס הראשון מדור ה-Z.

פרוסט תומך בפתרון שתי מדינות לשני עמים לסכסוך הישראלי-פלסטיני והצביע על כוונתו לבקר בישראל כדי לקדם "מנהיגות אמריקאית להשגת שלום אזורי". פרוסט מגדיר עצמו הן פרו-ישראלי והן פרו-פלסטיני. הוא תומך בסיוע צבאי אמריקאי לישראל ללא סייג. הוא מתח ביקורת על תשלומי הרשות הפלסטינית למחבלים ולמשפחותיהם, והשווה אותה לטקטיקת גיוס של חמאס לביצוע פיגועים נגד ישראל. פרוסט מתנגד לתנועת ה-BDS ומאשים אותה כמי שמונהגת בידי ארגוני טרור, ומציע לאסור השקעה בעסקים התורמים לתנועה. פרוסט תומך באי-הפללה של עובדי מין ומשתמשים בקנאביס.

== קישורים חיצוניים ==

* 

* 

==הערות שוליים==

קטגוריה:אמריקאים ממוצא האיטי
קטגוריה:אמריקאים ממוצא פוארטו ריקני
קטגוריה:אפרו-אמריקאים חברי בית הנבחרים של ארצות הברית
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי בית הנבחרים של ארצות הברית מפלורידה
קטגוריה:חברי הקונגרס ה-118 של ארצות הברית
קטגוריה:אמריקאים שנולדו ב-1997
בננות (שיר של אגם בוחבוט)

בננות הוא שיר שהוקלט על ידי הזמרת הישראלית אגם בוחבוט. השיר נכתב, הולחן והופק על ידי המוזיקאי אופיר כהן ויצא לאור על ידי חברת התקליטים z.i הפקות ב-26 ביוני 2019.

== רקע ==
ב-25 ביוני 2019, הודיעה הזמרת הישראלית אגם בוחבוט כי הסינגל "בננות" יצא למחרת<ref></ref>. השיר נכתב, הולחן והופק על ידי המוזיקאי אופיר כהן. הוא הוקלט באולפני Offir Cohen Studio ויצא לאור על ידי חברת התקליטים z.i הפקות ב-26 ביוני 2019<ref></ref>.

== ניתוח מוזיקלי ==
איליה שפירו מאתר מאקו כתבה כי כמיטב המסורת של ז'אנר הפופ, בוחבוט הייתה חייבת להוציא שיר קיץ, בו נכללו כל התיאורים של ים, בגד ים, מלדיביים, וברזיליה, ו"להדגיש כמה כיף לה ב-35 מעלות חום"<ref name=":0"></ref>.

== קבלה ==
שמו של השיר גרר התייחסות ממבקרים בעקבות התזמון בו יצא: חודש לאחר שהזמרת-יוצרת הישראלית נטע ברזילי הוציאה את השיר "נהנה בננה", ויום לפני צאת השיר "בננות" של צמד הזמרים סטטיק ובן אל<ref name=":1"></ref>. צמד הזמרים ובוחבוט הודיעו כי תיאום שמות השירים היה מקרי. ערן סויסה מישראל היום כתב כי "צירוף מקרים מוזר קורה בימים אלה בתעשיית המוזיקה", וציין כי זהו שם לא שגרתי<ref name=":1" />. איליה שפירו ממאקו תהתה האם "יש איזה טרנד בננות שאנחנו לא מודעים אליו?"<ref name=":0" />, ובמעריב ציינו ש"נראה כי זה הולך להיות קיץ עמוס בפירות צהובים"<ref></ref>.

== מיקומי שיא ==

==קישורים חיצוניים==

== הערות שוליים ==

קטגוריה:שירי אגם בוחבוט
קטגוריה:שירים בעברית
קיץ
קטגוריה:שירים על צמחים
ג'נין שטראוס

ג'נין שטראוס היא עורכת דין ומנהלת ישראלית. אלופת ישראל בטניס לשנת 1974.

== ביוגרפיה ==
שטראוס נולדה בדרום אפריקה ועלתה לישראל בשנת 1971. היא בוגרת לימודי מדע המדינה וספרות אנגלית מאוניברסיטת נטל שבדרבן, בדרום אפריקה, ולימודי משפטים מאוניברסיטת תל אביב. עבדה כעורכת דין במשרדים פרטיים גדולים בניו יורק ובתל אביב.

מאז עלייתה לישראל הייתה שטראוס פעילה מאד בענף הטניס. היא זכתה בתואר אלופת ישראל בטניס לשנת 1974 והייתה חברה בנבחרת הפדרציה של ישראל, חברת הנהלת איגוד הטניס בישראל וחברת ההנהלה הבינלאומית של המרכז לטניס בישראל. בשנת 2001 מונתה למנכ"לית של מרכזי הטניס בישראל, ושבע שנים לאחר מכן, בשנת 2008, קיבלה את אות ראש הממשלה במסגרת חגיגות ה-60 למדינת ישראל על תרומתה רחבת ההיקף לקידום אוכלוסיות נוער באמצעות הטניס. בשנת 2010 זכתה בעיטור על מפעל חיים בספורט אשר הוענק לה על ידי יו"ר הכנסת דאז ראובן ריבלין. בהובלתה של שטראוס גדל המרכז לטניס בישראל והוא מונה כיום 14 מרכזים הפזורים ברחבי הארץ המשרתים כ-13,000 ילדים מדי שבוע. מתוך תפיסה של ספורט כמנוף לשינוי חברתי יזמה שטראוס את פיתוחן של תוכניות למען אוכלוסיות מגוונות, ביניהן ילדים בסיכון וילדים בעלי צרכים מיוחדים.

באפריל 2010 פרשה שטראוס מתפקידה במרכז הטניס ובאוקטובר של אותה שנה מונתה למנהלת פיתוח בינלאומי בארגון נפש בנפש.

לאחר פרישתה לגמלאות למדה מספר קורסים במשחק והחלה לשחק בהפקות תיאטרון שונות, בפרסומות, בסרטים ובסדרות טלוויזיה, בעיקר בשפה האנגלית.

ג'נין מתגוררת בכפר שמריהו, נשואה לד"ר סיימון שטראוס ולהם שני ילדים.

==קישורים חיצוניים==
* [https://www.haaretz.co.il/misc/2001-06-20/ty-article/0000017f-db5c-db5a-a57f-db7ea8820000. המהפכה השקטה של ג'נין שטראוס]
* 
* 
* [https://youtu.be/dsuQmUmdGcI. ג'נין שטראוס באתר של"ש (שחקנים למען שחקנים)]

קטגוריה:עורכות דין ישראליות
קטגוריה:עורכי דין ישראלים
קטגוריה:מנהלות ישראליות
קטגוריה:מנהלים ישראלים
קטגוריה:אלופות ישראל בטניס
קטגוריה:ישראליות ילידות דרום אפריקה
קטגוריה:ישראלים ילידי דרום אפריקה
קטגוריה:עולות בשנות ה-1970
קטגוריה:עולים בשנות ה-1970
קטגוריה:בוגרות אוניברסיטאות בדרום אפריקה
קטגוריה:בוגרי אוניברסיטאות בדרום אפריקה
קטגוריה:בוגרות אוניברסיטת תל אביב: משפטים
קטגוריה:בוגרי אוניברסיטת תל אביב: משפטים
קטגוריה:כפר שמריהו: אישים
קטגוריה:ישראליות שנולדו במאה ה-20
קטגוריה:ישראלים שנולדו במאה ה-20
יורי אונופריינקו

יורי אונופריינקו (ברוסית: Юрий Иванович Онуфриенко; ) הוא קוסמונאוט רוסי שטס לחלל מספר פעמים והיה חבר צוות של תחנת החלל מיר ותחנת החלל הבין-לאומית.

==ביוגרפיה==
יורי אונופריינקו נולד בכפר במחוז חרקוב באוקראינה הסובייטית שהייתה חלק של ברית המועצות. לאחר סיום בית ספר הוא התחיל ללמוד בבית ספר לטייסי קרב. בשנת 1982 הוא סיים את הלימודים עם תואר "טייס קרב-מהנדס". הוא שירת מספר שנים ביחידת חיל האוויר הסובייטי במזרח ברית המועצות.

בשנת 1989 אונופריינקו התחיל הכנות לטיסות חלל במרכז גגארין להכשרת קוסמונאוטים. משנת 1994 הוא היה מפקד צוות גיבוי של מספר טיסות. בשנת 1996 הוא היה מפקד צוות של חללית סויוז TM-23 שהתחברה לתחנת החלל מיר בה כבר שהה צוות של משלחת מס' 20. לאחר תהליך של העברת אחריות משלחת מס' 21 בפיקוד יורי אונופריינקו החלה בפעילות הסדירה. הוא חזר לכדור הארץ לאחר 193 ימי טיסה ו-6 פעילויות חוץ רכביות. במהלך הטיסה צוות ביצע מספר ניסויים ופעולות תחזוקה של תחנת החלל.

בשנת 1997 אונופריינקו היה חבר צוות גיבוי של מספר טיסות. בשנת 2001 הוא טס לתחנת החלל הבין-לאומית במעבורת החלל אנדוור במשימה STS-108. אונופריינקו היה מפקד משלחת מס' 4 לתחנת החלל הבין-לאומית. הוא חזר לכדור הארץ לאחר 196 ימי טיסה ו-2 פעילויות חוץ רכביות. אונופריינקו חזר בטיסה STS-111.

אונופריינקו עזב את יחידת הקוסמונאוטים בשנת 2004 עבר לעבודה במרכז גגארין להכשרת קוסמונאוטים. בשנת 2007 הוא סיים לימודים באקדמיה של חיל האוויר.

==קישורים חיצוניים==

* [http://www.spacefacts.de/bios/cosmonauts/english/onufriyenko_yuri.htm תקציר נתונים באתר ספייספאקטס]
* [http://www.astronautix.com/o/onufrienko.html נתונים מאנציקלופדיית החלל]
* [https://warheroes.ru/hero/hero.asp?Hero_id=3079 ביוגרפיה] 
* [https://www.gctc.ru/main.php?id=197 ביוגרפיה באתר רוסקוסמוס] 

קטגוריה:קוסמונאוטים רוסים
קטגוריה:גיבורי הפדרציה הרוסית
קטגוריה:טייסי חיל האוויר הסובייטי
קטגוריה:מקבלי עיטור ההצטיינות למען המולדת
קטגוריה:אנשי צוות תחנת החלל הבין-לאומית
קטגוריה:רוסים שנולדו ב-1961
ג'וליה מיה

ג'וליה מיה הוא סרט קולנוע ישראלי משנת 2007 בבימויו של יובל גרנות, עם חיים זנאתי והגר בן אשר בתפקידים הראשיים.

התסריט של יובל גרנות הוא על במאי סרטי קסטות זולים שפוגש בחורה שדומה לג'וליה רוברטס ומנסה לשכנע אותה לשחק בגרסה ישראלית לסרט "אשה יפה".

הסרט זכה בפרס הראשון בפסטיבל חיפה בתחרות הסרטים העלילתיים הישראלים ב-2007.

==תקציר העלילה==
יוחנן כהן המכונה ג'וני (חיים זנאתי), הוא במאי ומפיק סרטי קסטות משכונת התקווה. בפריפריה יש לו קהל רב שטוף דמע ההולך שבי אחרי סיפורי האהבה שלו וקונה את הקלטות שלו. הוא נשוי ללימור (עדי אבן טוב) שמשתתפת אתו בכתיבת התסריטים ובמשחק בסרטיו.

לימור נמצאת בהיריון, סובלת מאלרגיה ומתקשה לתפקד כרגיל. הקשר הזוגי מתערער יותר כאשר הוא פוגש ברחוב במיכל (הגר בן אשר), בסוכנת של חברת יס המסתובבת בשכונה כדי להחתים לקוחות חדשים.

ג'וני מתרשם מהדמיון שלה לג'וליה רוברטס ומחליט להפיק את הסרט אשה יפה בגרסת שכונת התקווה (גרסת הערס).

הוא מציע למיכל לעזור לה בגיוס לקוחות ושניהם עוברים בבתי השכונה וג'וני מצליח בגיוס לקוחות ובדרך גם לפתור משבר זוגיות של שכניו נסים (ירון לוי סבג) ונורית (ליאת אקטע).

ג'וני מנסה לשכנע את מיה לשחק בסרטו והיא מזמינה אותו לדירתה בה היא מתגוררת עם אביה האלמן פיני (דורי בן זאב) וחברתו תמר (שרון הכהן). פיני הוא פרופסור לספרות באוניברסיטה והוא דווקא מתלהב מהסרטים של ג'וני.

מיה מסכימה לשחק בסרט והצילומים מתחילים. עם הזמן מתאהב בה ג'וני והם מתחילים ברומן אינטימי. ג'וני מודיע ללימור כי החליט לעזוב והוא עובר להתגורר בדירתו של אביו (מוסקו אלקלעי) המרותק לכסא גלגלים לאחר אירוע מוחי.

ג'וני ולימור מתגרשים לפני בית דין רבני כשהדיין (מוטי בן ישי) מנסה לשווא לפשר ביניהם. היחסים של ג'וני ומיה יודעים עליות ומורדות ולבסוף היא פורשת והוא נאלץ לסיים את הסרט עם שחקנית מחליפה. לבסוף הם מתפייסים. לימור נותנת לו לשמור על התינוק והוא נקשר אליו וחוזר אליה.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|חיים זנאתי
|יוחנן "ג'וני" כהן
|במאי סרטים
|-
|הגר בן אשר
|מיה
|
|-
|עדי אבן טוב
|לימור כהן
|
|-
|דורי בן זאב
|פיני קאופמן
|אבא של מיה
|-
|שרון הכהן
|תמר
|חברה של פיני
|-
|מוסקו אלקלעי
|אבא של ג'וני
|
|-
|ליאת אקטע
|ריקי
|שכנה
|-
|ירון לוי סבג
|נסים
|שכן
|-
|מוטי בן ישי
|
|דיין רבני
|-
|עופרי פרישקולניק
|שחקנית מחליפה
|
|}

==קישורים חיצוניים==

* 
*[https://www.youtube.com/watch?v=iENoJLcBqf8 קדימון לג'וליה מיה], באתר יוטיוב
*[https://cinemaofisrael.co.il/גוליה-מיה/ ג'וליה מיה], בספר הקולנוע הישראלי
*[https://www.filmfund.org.il/films/?id=&nom=3431&film=ג'וליה%20מיה ג'וליה מיה] בקרן הקולנוע הישראלי

קטגוריה:סרטי 2007
קטגוריה:סרטים ישראליים
קטגוריה:סרטים בעברית
Ү (כתב קירילי)

Ү, ү (הגייה: אוּ ישרה, ⟨y⟩ , או ⟨ʏ⟩ ) היא אות הנכללת באלפבית הקירילי המורחב . למרות צירוף המקרים של צורת הבירה עם Y לטינית גדולה, אין לערבב בין שתי אותיות אלו. אות זאת מקבילה לאות הלטינית ü,Ü והיא משמשת בשפות כגון קזחית ומונגולית. היא דומה בצורתה גם לאות הקירילית אוּ (У).

==קישורים חיצוניים==

קטגוריה:אלפבית קירילי
שאהד 149

שאהד 149 עזה (בפרסית: پهپاد غزه) הוא כטב"ם איראני המופעל על ידי משמרות המהפכה. הכלי נחשף ב-21 במאי 2021, והוא נקרא על שם רצועת עזה כמחווה לצד הפלסטיני במסגרת המהומות בישראל שהתרחשו באותה שנה. הכטב"ם נמסר לידי חיל האוויר והחלל של משמרות המהפכה האסלאמית בשנת 2022.

הכטב"ם מיועד למשימות בגובה רב יחסית, ודומה בגודלו, בצורתו ובתפקידו ל- MQ-9 ריפר האמריקאי.<ref name=":1"></ref><ref name=":3"></ref> זהו כלי גדול יותר, כבד יותר ובעל יכולת גבוהה יותר מהשאהד 129, שהיה דומה ל- MQ-1 פרדטור.<ref name=":1" /> הוא בעל יכולת טיסה של 35 שעות, טווח של 2,000 ק"מ, מוטת כנפיים של 21 מטר, מהירות שיוט של 350 קמ"ש והוא מסוגל לשאת 13 פצצות ו-500 ק"ג של ציוד אלקטרוני.<ref name=":0"></ref><ref name=":2"></ref> <ref></ref>

==קישורים חיצוניים==

== הערות שוליים ==

קטגוריה:איראן: כלי טיס צבאיים
קטגוריה:HESA: כלי טיס בלתי מאוישים
קטגוריה:אמצעי לחימה איראניים
סויוז TM-23

סויוז TM-23 (ברוסית: Союз TM-23) הייתה משימת סויוז מאוישת להחלפת הצוות בתחנת החלל מיר. כחלק משיתוף פעולה עם סוכנות החלל האירופית בחזרה צוות כלל אסטרונאוט מצרפת - קלודי אניירה. המשימה שוגרה ב-21 בפברואר 1996 מכן שיגור מס' 1 בקוסמודרום בייקונור, קזחסטן, בעזרת משגר סויוז U.

==צוות==
* יורי אונופריינקו - מפקד צוות
* יורי אוסצ'וב - מהנדס טיסה
* קלודי אניירה - אסטרונאוטית חוקרת (בטיסת חזרה בלבד)
===צוות גיבוי===
* וסילי ציבלייב - מפקד צוות
* אלכסנדר לזוטקין - מהנדס טיסה

==תיאור המשימה==
תיאור תחנת החלל עם חלליות מחוברות.
"סויוז TM-23" שוגרה ב-21 בפברואר 1996 מקוסמודרום בייקונור. החללית נבנתה על ידי תאגיד הטילים והחלל אנרגיה. זו הייתה חללית סויוז מדגם סויוז-TM. השיגור בוצע מכן שיגור מס' 1 בעזרת משגר סויוז U.

ב-23 בפברואר עגנה החללית במודול "קוואנט 1" של תחנת החלל "מיר". בתחנת החלל כבר פעלה משלחת מס' 20 בפיקוד יורי גידזנקו. לאחר הליך העברת אחריות הם עזבו את בתחנת החלל ב-29 בפברואר. אחריות על תחנת החלל עברה למשלחת מס' 21 שהתחילה בפעילות סדירה. חללית "סויוז TM-23" שימשה חללית חירום.

ב-19 באוגוסט לתחנת החלל התחברה חללית סויוז TM-24. על סיפון החללית היו ולרי קורזון ואלכסנדר קאלרי מרוסיה שהיו חברי צוות משלחת מס' 22 וקלודי אניירה מצרפת לביקור קצר. ביחד עם צוות תחנת החלל הם החלו בהכנות להחלפת צוות. קלודי אניירה החלה ביישום תוכנית ניסויים מקיפים בתחומי הפיזיולוגיה והביולוגיה ביולוגיה התפתחותית, דינמיקה של נוזלים וטכנולוגיה כחלק שת תוכנת Cassiope שהוכנה עבורה.

ב-2 בספטמבר 1996 צוות משלחת מס' 21 ואניירה חזרו לכדור הארץ בחללית "סויוז TM-22". החללית נחתה בשטח קזחסטן כמתוכנן.

==ראו גם==
* תוכנית מיר ומעבורות החלל
* תוכנית סויוז
* תחנת החלל מיר

==קישורים חיצוניים==

* [http://www.spacefacts.de/mission/english/soyuz-tm23.htm סויוז TM-23 - נתוני משימה] 
* [http://www.astronautix.com/s/soyuztm-23.html סויוז TM-23] באנציקלופדיה אסטרונאוטיקה 

קטגוריה:תוכנית סויוז
קטגוריה:1996 ברוסיה
פרנטישק ז'נישק

פרנטישק ז'נישק (בצ'כית: František Ženíšek; 25 במאי 1849 – 15 בנובמבר 1916) היה צייר צ'כי. הוא היה חלק מקבוצה גדולה של אמנים לאומניים.<ref>František Xaver Jiřík, František Ženíšek, Jednota Umělců Výtvarných, 1906</ref><ref>Naděžda Blažíčková-Horová, František Ženíšek (1849 - 1916), Národní galerie, 2005 </ref>

== ביוגרפיה ==
הוא נולד בפראג למשפחה של סוחרים והפגין זיקה לאמנות בגיל צעיר. בחוסר רצון אביו הסכים לאפשר לו לעסוק בתחומי העניין שלו ואיפשר לו לקחת שיעורים מקארל יאוורק בזמן שהיה עדיין בבית הספר.<ref>Brief biography @ Filmová Databáze.</ref> מ-1863 עד 1865, הוא למד באקדמיה לאמנויות יפות, אצל אדוארד פון אנגרת'. לאחר שהות קצרה בווינה, כשסייע לאנגרת׳ בעבודה באופרה הממלכתית, הוא חזר לאקדמיה בפראג, ועבד עם יאן סוורטס וצייר ההיסטוריה יוז'ף מתיאש טרנקוואלד.<ref>Informační systém abART: Ženíšek František @ AbArt</ref>

ב-1875 הוא קיבל את העבודה הגדולה הראשונה שלו - ציורי קיר בבית העירייה בקורטראי, בלגיה. ב-1878, תוך כדי טיול לימודי לפריז, הוא רכש חבר חשוב ותומך - יוז'ף סבסטיאן דאובק, פטרון ידוע של האמנויות, שהעסיק אותו לקשט את ביתו בליטה.

זמן קצר לאחר שחזר מפריז, הוא ומיקולש אלס זכו בתחרות לקישוט המבואה של התיאטרון הלאומי בעיצובים היסטוריים ואלגוריים. ז'נישק המשיך לעטר את תקרת האודיטוריום ותכנן את המסך, אבל המסך נהרס בשריפה ב-1881. הוא גם צייר חלונות בכנסייה בקרלין וכן למעלה מ-80 דיוקנאות.<ref>Brief biography @ ArtMuseum.cz</ref>

מ-1885 עד 1896, הוא היה פרופסור באקדמיה לאמנויות, אדריכלות ועיצוב, שם עוזרו היה יאקוב שיקנדר. לאחר מכן, מ-1896 עד 1915, הוא היה פרופסור באקדמיה לאמנויות יפות, שם תלמידיו כללו את ירוסלב שפילר ויאן פרייזלר. בשנת 1898, הוא היה אחד ממייסדי "איגוד האמנים", במאמץ לחזק את נקודת המבט הלאומנית הצ'כית באמנויות.

ז'נישק מת ב-15 בנובמבר 1916 בפראג.

בנו, פרנטישק (1877–1935) היה גם צייר בעל ערך מסוים.<ref>František Ženíšek the younger @ ArtNet.</ref>

== גלריה ==
<gallery mode="packed" heights="220">
 File:Ženíšek.portreto.de.Descartes.jpg|ראנה דקארט
File:Ženíšek.opona.ND.jpg|איור למסך התיאטרון
File:Ženíšek.Oldřich.a.Božena.jpg|הדוכס של בוהמיה ונשים
</gallery>

== קישורים חיצוניים ==

== הערות שוליים ==

קטגוריה:ציירים צ'כים
קטגוריה:ילידי 1849
קטגוריה:נפטרים ב-1916
יאקוב שיקנדר

יאקוב שיקנדר (בצ'כית: Jakub Schikaneder; 27 בפברואר 1855 – 15 בנובמבר 1924) היה צייר מבוהמיה.

== ביוגרפיה ==
יאקוב שיקנדר נולד למשפחה של פקיד מכס גרמני בפראג. אהבת המשפחה לאמנות אפשרה לו להמשיך את לימודיו, למרות נסיבות כלכליות קשות. הוא היה צאצא של אורבן שיקנדר, אחיו הבכור של השחקן והבמאי עמנואל שיקנדר.<ref>Artist Biography & Facts: Jakob Schikaneder". askART.</ref>

לאחר שסיים את לימודיו בפראג ובמינכן (1871–1879), בהדרכתו של גבריאל פון מקס,<ref>László, Péter (1988). Intellectuals and the Future in the Habsburg Monarchy 1890-1914. Palgrave Macmillan. p. 143</ref> שיקנדר, יחד עם עמנואל קרשנץ לישקה, היה מעורב בריהוט התא המלכותי בתיאטרון הלאומי בפראג. עם זאת, יצירה זו אבדה בשריפה ב-1881

בעקבות עבודתו בתיאטרון הלאומי, נדד שיקנדר באירופה - הוא ביקר בגרמניה, אנגליה, סקוטלנד, הולנד, שווייץ, איטליה וצרפת. מ-1891 עד 1923 לימד במכללה לאמנות של פראג. שיקנדר נמנה עם אלה שהעריכו את בית הספר במינכן של סוף המאה ה-19.

שיקנדר ידוע בציוריו הרכים לעיתים קרובות הציג בדידות. ציוריו מציגים דמויות עניות ומנוודות ו"משולבים דחפים נאו-רומנטיים ונטורליסטים."<ref>Zusi, Peter (2006). "'Wie ein Kind ist unser Volk': Hybrid Identity and National Consciousness in Rilke's 'Zwei Prager Geschichten'". The German Quarterly. 79 (3): 329–346</ref> מוטיבים נוספים שחביבים על שיקנדר היו הסתיו והחורף, פינות וסמטאות בעיר פראג וגדות הוולטאבה - לעיתים קרובות בשעות הערב המוקדמות.

הגלריה הלאומית בפראג קיימה תערוכה של ציוריו ממאי 1998 ועד ינואר 1999.<ref>Tomáš Vlček [cs]: Schikaneder: Jakub Schikaneder, Prague painter of the turn of the century ("A thematic guide to a retrospective exhibition, National Gallery in Prague, Collection of Old Masters, Wallenstein Riding School in Prague, May 15, 1998 – January 10, 1999"). Prague: National Gallery, 1998.</ref>

הוא נפטר ב-15 בנובמבר 1924 ונקבר בבית הקברות בפראג.<ref>Vinohrady Cemeteries, MyCzechRepublic.com, retrieved 20 November 2013</ref>

== גלריה ==
<gallery mode="packed" heights="220">
 File:Jakub Schikaneder - The Sad Way.JPG|הדרך הקשה
File:Jakub Schikaneder - Plecka (1887).jpg|עובדת בשדה
File:Schikaneder.jpg|חבורה על המרפסת
File:Jakub Schikaneder - Murder in the House.JPG|רצח בבית
</gallery>

== קישורים חיצוניים ==

== הערות שוליים ==

קטגוריה:ציירים צ'כים
קטגוריה:ילידי 1855
קטגוריה:נפטרים ב-1924